Sensex
కొత్త ఆర్థిక సంవత్సరంలో లాభాల బోణీ
ముంబై, ఏప్రిల్‌ 3: ఉత్పత్తిరంగంలో వృద్ధి కనిపించడం ఫిబ్రవరితోపోలిస్తే మార్చి నెలలో తయారీ రంగం ఆర్డర్లు పెరగడంతో వృద్ధిని సాధించడంవల్ల మార్కెట్లకు శుభారంభం కలిగింది. మార్చినెల పిఎంఐ సూచీ 52.5శాతంగా నిలిచింది. ఆర్థిక మంత్రి కూడా జిడిపి వద్ధి 2018లో 7.7శాతంగా ఉంటుందన్న ప్రకటన లు జిఎస్‌టిని పార్లమెంటులో సకాలంలో ప్రవేశపెట్టడంద్వారా జూలై నుంచి అమలుసాధ్యమవుతుందన్న అంచనాలు మార్కెట్లకు కలిసొచ్చాయి. నిఫ్టీ 71 పాయింట్లుపెరిగింది. 9245వద్ద ముగింది. గతరికార్డు 9118ని అధిగ మించింది. సూచీల్లోని భారీ కంపెనీలు ఎల్‌అండ్‌టి,డా.రెడ్డీస్‌ లాభాదాయక సంస్థలుగా నిలిచాయి.
భారతి ఎయిర్‌టెల్‌, విప్రోలు మాత్రం ఎక్కువ నష్టపోయాయి. ఎస్‌అండ్‌ఫి బిఎస్‌ఇ సెన్సెక్స్‌ 290 పాయింట్లు ర్యాలీతీసింది. 29,910 పాయింట్లవద్ద నిలిచింది. గడచిన జనవరి 29వ తేదీ నమోదయిన 2968.77 పాయింట్లను అధిగమించింది. నిఫ్టీసూచి కూడా ఇదేతీరులో తన మైలురాయిని దాటేసింది. బిఎస్‌ఇమిడ్‌క్యాప్‌ స్మాల్‌క్యాప్‌ సూచీలు 0.6శాతం, 1.3శాతం పెరిగాయి. డాలరుతో రూపాయి మారకం విలువలు కూడా మరింత పటిష్టంఅయ్యా యి. ఒకన్నరేళ్లస్థాయికి బాండ్లు ర్యాలీ తీసాయి.
ఇన్వెస్టర్ల సెంటి మెంట్‌ పెరిగింది. విదేశీ పెట్టుబడులు రాక మరింతపెరగడమే ఇందుకు నిదర్శ నం. రిలయన్స్‌ ఇండస్ట్రీస్‌ ఐదుశాతం పెరిగి 1380కి చేరింది. కంపెనీ స్టాక్‌ నాలుగుశాతం పెరిగింది. భారతి ఎయిర్‌టెల్‌ 2.7శాతం దిగజారితే ఐడియా సెల్యులర్‌ 1శాతం నష్టపోయింది. ఇన్ఫోసిస్‌ 1.5శాతం దిగజారింది. వ్యవస్థాప కులు ఎన్‌ఆర్‌ నారాయణమూర్తి సిఒఒ ప్రవీణ్‌రావుకు జీతంపెంపుపై అభ్యంత రాలు వ్యక్తంచేయడం, వ్యవస్థాపకులు, బోర్డు మధ్య ఉనన వివాదాలుమరింత తారస్థాయికి పెరగడంతో షేర్లు దిగజారాయి. ఇక డిస్టిలరీ కంపెనీల షేర్లు యునైటెడ్‌ స్పిరిట్స్‌, ర్యాడికో ఖైతాన్‌, అసోసియేటెడ్‌ ఆల్కహాల్స్‌ అండ్‌ బ్రూవరీస్‌, గ్లోబస్‌ స్పిరిట్‌ వంటివి సుప్రీంకోర్టు ఉత్తర్వులతో నష్టపోయింది. వ్యక్తిగతంగాచూస్తే యునైటెడ్‌ స్పిరిట్స్‌ ఆరుశాతం దిగువన ముగిసింది.
స్టాక్‌ ఎనిమిదిశాతం దిగజారి 2002వద్ద నిలిచింది. యునిటెక్‌ 20 శాతం దిగజారింది. కంపెనీ ప్రమోటర్లు పోలీస్‌ కస్టడీకి వెళ్లడంతో యూనిటెక్‌ దిగజారింది. ఇక అంతర్జాతీయ మార్కెట్లపరంగాచూస్తే అమెరికా డాలర్‌ రెండోత్రైమాసికంలో కూడా సాను కూలంగా ఉంది. అమెరికా ప్రెసిడెంట్‌ డొనాల్డ్‌ ట్రంప్‌, చూనా ప్రీమియం గ్జిజిన్‌పింగ్‌ల మధ్య సమావేశం కీలకం కానున్నది. యూరోపియన్‌ కంపెనీల షేర్లుసానుకూలంగా ఆరంభంఅయ్యాయి.ఎంఎస్‌సిఐ ఆసియా పసిఫిక్‌ షేర్లు జపాన్‌బైటి ప్రాంతంలో 0.2శాతంపెరిగాయి. జపాన్‌ నిక్కీ 0.8శాతం పెరిగింది. అమెరికా ఫ్యూచర్స్‌ ఇఎస్‌సివన్‌, 1వైఎంసి1 వంటివి కూడా సానుకూలంగా ప్రారంభంఅయ్యాయి. అమెరికా, చైనా అధ్యక్షుల మధ్య జరిగే రెండురోజుల సమావేశాలు అమెరికా మార్కెట్లకు కీలకంగా నిలిచాయి.